**รายงานการประชุม**

**สภาองค์การบริหารส่วนตำบลห้วยโจด อำเภอวัฒนานคร จังหวัดสระแก้ว**

**สมัยสามัญสมัยที่ 1/2566 ครั้งที่ ๑**

**วันพุธ ที่ 15 กุมภาพันธ์ พ.ศ.๒๕66**

**ณ ห้องประชุมสภาองค์การบริหารส่วนตำบลห้วยโจด**

**รายชื่อสมาชิกผู้เข้าร่วมประชุม**

|  |  |  |
| --- | --- | --- |
| 1 | นายธนวัฒน์ แปลงทุน | ประธานสภา อบต. ห้วยโจด |
| 2 | นายวิโรจน์ ปุ้ยนอก | รองประธานสภา อบต. ห้วยโจด |
| 3 | นายสมคิด จำรัส | เลขานุการสภา อบต.ห้วยโจด |
| 4 | นายจรูญ บ่อทอง | สมาชิกสภา อบต.หมู่ 1 |
| 5 | นายสัญชัย นามแย้ม | สมาชิกสภา อบต.หมู่ 2 |
| 6 | นายทองใส ทำแกว | สมาชิกสภา อบต.หมุ่ 4 |
| 7 | นายสุทัศน์ ปานสิงห์ | สมาชิกสภา อบต.หมู่ 6 |

**รายชื่อผู้เข้าร่วมประชุม**

|  |  |  |
| --- | --- | --- |
| 1 | นายวิชัย บรรณสาร | นายก อบต.ห้วยโจด |
| 2 | นายกิจจา แซ่ตั้น | รองนายกองค์การบริหารส่วนตำบลห้วยโจด |
| 3 | นายลือชัย จันทรมาลา | รองนายกองค์การบริหารส่วนตำบลห้วยโจด |
| 4 | นางสาวพิกุล โหมกจันทึก | เลขานุการนายกองค์การบริหารส่วนตำบลห้วยโจด |
| 5 | นายราเชน ขันตรีจิตร์ | ปลัดองค์การบริหารส่วนตำบลห้วยโจด |
| 6 | นายปิยวัฒน์ สาโท | รองปลัดองค์การบริหารส่วนตำบลห้วยโจด |
| 7 | นายศานติ วงษ์สอาด | หัวหน้าสำนักปลัดองค์การบริหารส่วนตำบล |
| 8 | นายชวลิต แก้วก่า | ผู้อำนวยการกองช่าง |
| 9 | น.ส.พุทธรักษา จำนงจิตร์ | เจ้าพนักงานการเงินและบัญชีรักษาราชการแทน ผอ.กองคลัง |
| 10 | นางสาวรจนา แสงทวี | นิติกรชำนาญการ |
| 11 | นายคำสิงห์ บุญธรรม | ผู้แทนชุมชน |

เปิดประชุมเวลา 09.00 น.

เมื่อถึงเวลาประชุมแล้ว นายสมคิด จำรัส เลขานุการสภาองค์การบริหารส่วนตำบลห้วยโจด เชิญสมาชิกสภาองค์การบริหารส่วนตำบลห้วยโจด เข้าร่วมประชุมฯ และเชิญนายธนวัฒน์ แปลงทุน ประธานสภาองค์การบริหารส่วนตำบลห้วยโจด จุด เทียน ธูป บูชาพระรัตนตรัย และเป็นผู้กล่าวเปิดประชุมสภาองค์การบริหารส่วนตำบลห้วยโจด สมัยสามัญสมัยที่ 1/2565 ครั้งที่ 1 ตามระเบียบวาระการประชุมดังต่อไปนี้

/ระเบียบวาระที่ 1...

ระเบียบวาระที่ ๑ เรื่องประธานแจ้งให้ที่ประชุมทราบ

๑.๑ การรับสมัครบุคคลเพื่อสรรหาและเลือกสรรเป็นพนักงานจ้าง ประจำปีงบประมาณ พ.ศ.2566

ด้วยองค์การบริหารส่วนตำบลห้วยโจด มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้างขององค์การบริหารส่วนตำบลห้วยโจด เพื่อจ้างและแต่งตั้งในตำแหน่งที่ว่าง ตามกรอบแผนอัตรากำลัง 3 ปี ประจำปีงบประมาณ พ.ศ.2564-2566 จำนวน 2 อัตรา คือ

1. ตำแหน่งพนักงานจ้างทั่วไป ตำแหน่ง คนงานประจำรถขยะ จำนวน 1 อัตรา
2. ตำแหน่งพนักงานจ้างทั่วไป ตำแหน่ง ผู้ดูแลเด็ก(ทั่วไป) จำนวน 1 อัตรา

มีกำหนดระยะเวลาในการับสมัครตั้งแต่วันที่ 14 กุมภาพันธ์ 2566 ถึงวันที่ 22 กุมภาพันธ์ 2566 โดยขอประชาสัมพันธ์ให้ผู้ที่สนใจมาสมัครได้นะครับ ส่วนรายละเอียดก็ขอให้สอบถามได้ที่นักทรัพยากรบุคคล หรือที่เว็ปไซต์ขององค์การบริหารส่วนตำบลห้วยโจด

มติที่ประชุม รับทราบ

๑.๒ ตามหนังสืออำเภอวัฒนานคร ที่ สก 0418.1/ว79 ลงวันที่ 30 มกราคม 2566 เรื่อง การออกหน่วยรับบริจาคโลหิต อวัยวะและดวงตา ในเขตพื้นที่อำเภอวัฒนานคร ประจำเดือนกุมภาพันธ์ 2566

ด้วยอำเภอวัฒนานครได้แจ้งจากเหล่ากาชาดจังหวัดสระแก้ว ร่วมกับสาขาบริการโลหิตโรงพยาบาลสมเด็จพระยุพราชสระแก้ว ได้จัดหน่วยออกรับบริจาคโลหิต อวัยวะและดวงตา ประจำเดือนกุมภาพันธ์ 2566 ในวันพฤหัสบดี ที่ 23 กุมภาพันธ์ 2566 เวลา 08.30 น. ณ หอประชุมอำเภอวัฒนานคร ที่ว่าการอำเภอวัฒนานคร จังหวัดสระแก้ว จงขอความอนุเคราะห์องค์การบริหารส่วนตำบลห้วยโจด สนับสนุนเจ้าหน้าที่ร่วมบริจาคโลหิต แห่งละ 5 คน ในวันและเวลาดังกล่าว ทั้งนี้ให้ส่งแบบตอบรับภายในวันที่ 10 กุมภาพันธ์ 2566

ท่านใดสนใจก็ไปร่วมบริจาคโลหิต อวัยวะและดวงตา ได้นะครับตามกำหนดการที่แจ้งแล้วข้างต้น

มติที่ประชุม รับทราบ

1.3 แจ้งประชาสัมพันธ์ประมวลจริยธรรมสมาชิกสภาท้องถิ่น

ตามที่ได้มีการประกาศประมวลจริยธรรมสมาชิกสภาท้องถิ่น เมื่อวันที่ 7 เมษายน 2565 นะครับ เพื่อเป็นการดำเนินการตามประกาศ ก็ขอแจ้งประชาสัมพันธ์เพื่อให้ท่านสมาชิกทุกท่านได้ดำเนินการตามประมวลจริยธรรมนะครับ รายละเอียดก็ตามเอกสารที่ได้แจกให้กับทุกท่านแล้วนะครับ ก็จะเป็นแนวทางปฏิบัติในขณะที่พวกเราดำรงตำแหน่งสมาชิกสภาท้องถิ่นอยู่ อะไรทำได้ทำไม่ได้นะครับ ก็ขอให้ทุกท่านถือปฏิบัติตามประมวลจริยธรรมโดยเคร่งครัดนะครับ

มติที่ประชุม รับทราบ

ประธานสภาฯ 1.4 แจ้งประชาสัมพันธ์ประกาศเจตนารมณ์ เรื่อง ไม่รับของขวัญของกำนัลทุกชนิดจาก การปฏิบัติหน้าที่ (No Gift Policy) ขององค์การบริหารส่วนตำบลห้วยโจด ประจำปีงบประมาณ พ.ศ.2566

ตามมติคณะรัฐมนตรี เมื่อวันที่ 8 ธันวาคม 2523 ได้เห็นชอบแผนปฏิรูปประเทศด้านการป้องกันและปราบปรามการทุจริตและประพฤติมิชอบ(ฉบับปรับปรุง) โดยกำหนดกิจกรรมปฏิรูปที่สำคัญ กิจกรรมที่ 5 พัฒนาระบบราชการไทยให้โปร่งใส ไร้ผลประโยชน์ เป้าหมายที่ 1 ข้อ 1.1 ให้หน่วยงานของรัฐทุกหน่วยงานประกาศเป็นหน่วยงานที่เจ้าหน้าที่ของรัฐทุกคนไม่รับของขวัญและของกำนัลทุกชนิดจากการปฏิบัติหน้าที่(No Gift Policy)

/เพื่อขับ...

เพื่อขับเคลื่อนกิจกรรมการปฏิรูปตามแผนการปฏิรูปประเทศข้างต้น สร้างความโปร่งใสภายในหน่วยงาน สร้างค่านิยมปฏิบัติหน้าที่ และพึงปฏิบัติให้เป็นวัฒนธรรมสุจริตขององค์การบริหารส่วนตำบลห้วยโจด จึงประกาศนโยบายให้ผู้บริหาร พนักงาน เจ้าหน้าที่และบุคลากรในสังกัดทุกคน ไม่รับของขวัญและของกำนัลทุกชนิดจากการปฏิบัติหน้าที่(No Gift Policy) ทุกวาระเทศกาลและโอกาสพิเศษต่าง ๆ เว้นแต่กรณีจำเป็นไม่อาจหลีกเลี่ยงได้ต้องปฏิบัติตามหลักเกณฑ์ของขวัญหรือของกำนัลและประโยชน์อื่นใด ตามระเบียบสำนักนายกรัฐมนตรีว่าด้วยการให้หรือการรับของขวัญของเจ้าหน้าที่ของรัฐ พ.ศ.2544 ประกอบประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าพนักงานรัฐ พ.ศ.2563

ดังนั้น เพื่อเป็นการแสดงเจตนารมณ์ที่เข้มแข็งในการต่อต้านการทุจริตทุกรูปแบบ และเสริมสร้างคุณธรรม จริยธรรม และความซื่อสัตย์ สุจริต โปร่งใสในการปฏิบัติหน้าที่จึงขอประกาศเจตนารมณ์ว่า “องค์การบริหารส่วนตำบลห้วยโจดเป็นหน่วยงานที่เจ้าหน้าที่ของรัฐทุกคนไม่รับของขวัญและของกำนัลทุกชนิดทั้งก่อน/ขณะ/หลังจากการปฏิบัติหน้าที่(No Gift Policy)” เพื่อป้องกันการปฏิบัติหน้าที่อย่างไม่เป็นธรรมและไม่ให้เกิดผลประโยชน์ทับซ้อนใด ๆ รวมทั้งเป็นการสร้างวัฒนธรรมและทัศนคติที่ถูกต้อง โดยผู้บริหารและผู้บังคับบัญชาทุกระดับต้องปฏิบัติตนเป็นอย่างดี พร้อมทั้ง กำกับดูแลบุคลากรในสังกัดให้ประพฤติปฏิบัติตนอย่างถูกต้อง เคร่งครัด และประชาสัมพันธ์ให้สาธารณชนทราบถึงเจตนารมณ์ดังกล่าวด้วย

ก็ขอให้สมาชิกสภาองค์การบริหารส่วนตำบลห้วยโจดทุกท่าน คณะผู้บริหาร ตลอดจนหัวหน้าส่วนราชการ และพนักงานทุกภาคส่วนได้มีส่วนร่วมและพึงปฏิบัติโดยเคร่งครัดนะครับ หากมีเหตุการณ์ที่หลีกเลี่ยงไม่ได้จำเป็นต้องรับไว้ให้ทำรายงานต่อผู้บังคับบัญชาทุกครั้งที่มีการรับนะครับ มีท่านใดสอบถามเพิ่มเติมหรือไม่ครับ ถ้าไม่มี ขอมติที่ประชุมด้วยครับ

มติที่ประชุม รับทราบ

ระเบียบวาระที่ ๒ เรื่องรับรองรายงานการประชุมครั้งที่แล้ว

เรื่องรับรองรายงานการประชุมสภาองค์การบริหารส่วนตำบลห้วยโจด สมัยสามัญสมัยที่ 4/2565 ซึ่งได้ประชุมเมื่อวันที่ 7 ธันวาคม ๒๕65 หากมีสมาชิกท่านใดประสงค์จะขอแก้ไขรายงานการประชุมฯ ให้ขอมติที่ประชุมสภาฯ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติม (ฉบับที่ ๒) พ.ศ.๒๕๕๔ ข้อ ๓๓ วรรคสอง

มติที่ประชุม เห็นชอบ

ระเบียบวาระที่ ๓ เรื่องพิจารณา

**3.1 พิจารณากำหนดสมัยประชุมสภาสมัยสามัญประจำปี พ.ศ.2566**

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗

ข้อ ๒๑  การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ ๑๑ มาใช้บังคับโดยอนุโลม

/เมื่อสภา...

เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปี หรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในสมัยประชุมสามัญประจำปีอื่น หรือในสมัยประชุมวิสามัญก็ได้

ข้อ ๑๑  เมื่อมีประธานสภาท้องถิ่นแล้ว ให้สภาท้องถิ่นเลือกรองประธานสภาท้องถิ่น เลขานุการสภาท้องถิ่น และให้ประธานสภาท้องถิ่นนำปรึกษาในที่ประชุมเกี่ยวกับการประชุมสมัยสามัญดังนี้

………

(๓) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

การกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วนท้องถิ่นนั้นกำหนด

ประธานสภาฯ ตามที่ได้อ่านระเบียบกฎหมายที่เกี่ยวข้องให้ทุกท่านได้รับทราบแล้วนะครับ ต่อไป ก็ขอให้ท่านสมาชิกได้ดำเนินการเสนอว่าในปี พ.ศ.2566 สภาองค์การบริหารส่วนตำบลห้วยโจด ควรที่จะกำหนดสมัยประชุมสภาไว้กี่สมัยและขอให้มีผู้รับรองจำนวน 2 ท่านนะครับ ขอเชิญเสนอได้เลย

ส.อบต.หมู่ที่ 4 กระผมนายทองใส ทำแกว ส.อบต.หมู่ที่ 4 ขอเสนอให้มีการกำหนดสมัยประชุมสภาสมัยสามัญประจำปี พ.ศ.2566 จำนวน 4 สมัยซึ่งรวมสมัยที่ 1/2566 ด้วย

ส.อบต.หมู่ที่ 1 ครับ กระผมนายจรูญ บ่อทอง ส.อบต.หมู่ที่ 1 ขอรับรอง

ส.อบต.หมู่ที่ 6 ครับ กระผมนายสุทัศน์ ปานสิงห์ ส.อบต.หมู่ที่ 6 ขอรับรอง

ประธานสภาฯ มีสมาชิกท่านใดเสนอเป็นอย่างอื่นหรือไม่ครับ ถ้าไม่มี ก็ขอมติที่ประชุมด้วยครับ

มติที่ประชุม เห็นชอบ 6 เสียง ประธานสภางดออกเสียง

ประธานสภาฯ ต่อไปก็ขอให้ที่ประชุมได้กำหนดว่าในแต่ละสมัยควรกำหนดเป็นวันไหน และมี ระยะเวลากี่วัน โดยให้มีผู้เสนอ และมีผู้รับรองจำนวน 2 ท่านครับ

ส.อบต.หมู่ที่ 4 ครับ กระผมนายทองใส ทำแกว ส.อบต.หมู่ที่ 4 ขอเสนอว่าในการประชุมสมัยที่ 2/2566 ควรกำหนดไว้ในเดือนเมษายน พ.ศ.2566 มีกำหนดระยะเวลา 15 วัน ระหว่างวันที่ 16-30 เมษายน 2566

ส.อบต.หมู่ที่ 1 ครับ กระผมนายจรูญ บ่อทอง ส.อบต.หมู่ที่ 1 ขอรับรอง

ส.อบต.หมู่ที่ 2 ครับ กระผมนายสัญชัย นามแย้ม ส.อบต.หมู่ที่ 2 ขอรับรอง

ประธานสภาฯ ครับมีท่านใดเสนอเป็นอย่างอื่นหรือไม่ครับ ถ้าไม่มีก็ขอมติที่ประชุมด้วยครับ

มติที่ประชุม เห็นชอบ6 เสียง ประธานสภางดออกเสียง

ส.อบต.หมู่ที่ 6 ครับ กระผมนายสุทัศน์ ปานสิงห์ส.อบต.หมู่ที่ 6 ขอเสนอว่าในการประชุมสมัยที่ 3/2566 ควรกำหนดไว้ในเดือนสิงหาคม พ.ศ.2566 มีกำหนดระยะเวลา 15 วัน ระหว่างวันที่ 1-15 สิงหาคม 2566

ส.อบต.หมู่ที่ 1 ครับ กระผมนายจรูญ บ่อทอง ส.อบต.หมู่ที่ 1 ขอรับรอง

ส.อบต.หมู่ที่ 3 ครับ กระผมนายวิโรจน์ ปุ้ยนอก ส.อบต.หมู่ที่ 3 ขอรับรอง

/ประธาน...

ประธานสภาฯ ครับมีท่านใดเสนอเป็นอย่างอื่นหรือไม่ครับ ถ้าไม่มีก็ขอมติที่ประชุมด้วยครับ

มติที่ประชุม เห็นชอบ 6 เสียง ประธานสภางดออกเสียง

ส.อบต.หมู่ที่ 2 ครับ กระผมนายสัญชัย นามแย้ม ส.อบต.หมู่ที่ 2 ขอเสนอว่าในการประชุมสมัยที่ 4/2566 ควรกำหนดไว้ในเดือนธันวาคม พ.ศ.2566 มีกำหนดระยะเวลา 15 วัน ระหว่างวันที่ 1-15 ธันวาคม 2566

ส.อบต.หมู่ที่ 1 ครับ กระผมนายจรูญ บ่อทอง ส.อบต.หมู่ที่ 1 ขอรับรอง

ส.อบต.หมู่ที่ 7 ครับ กระผม นายสมคิด จำรัส ส.อบต.หมู่ที่ 7 ขอรับรอง

ประธานสภาฯ ครับมีท่านใดเสนอเป็นอย่างอื่นหรือไม่ครับ ถ้าไม่มีก็ขอมติที่ประชุมด้วยครับ

มติที่ประชุม เห็นชอบ 6 เสียง ประธานสภางดออกเสียง

ส.อบต.หมู่ที่ 1 ครับ กระผมนายจรูญ บ่อทอง ส.อบต.หมู่ที่ 1 ขอเสนอว่าในการประชุมสมัยแรกของปีถัดไปคือสมัยที่ 1/2567 ควรกำหนดไว้ในเดือนกุมภาพันธ์ พ.ศ.2566 มีกำหนดระยะเวลา 15 วัน ระหว่างวันที่ 1-15 กุมภาพันธ์ 2567

ส.อบต.หมู่ที่ 6 ครับ กระผมนายสุทัศน์ ปานสิงห์ ส.อบต.หมู่ที่ 6 ขอรับรอง

ส.อบต.หมู่ที่ 4 ครับ กระผม นายทองใส ทำแกว ส.อบต.หมู่ที่ 4 ขอรับรอง

ประธานสภาฯ ครับมีท่านใดเสนอเป็นอย่างอื่นหรือไม่ครับ ถ้าไม่มีก็ขอมติที่ประชุมด้วยครับ

มติที่ประชุม เห็นชอบ 6 เสียง ประธานสภางดออกเสียง

ประธานสภาฯ ครับตามที่ทุกท่านได้เสนอมานะครับ ก็ขอสรุปผลการกำหนดสมัยประชุมสมัย สามัญประจำปี พ.ศ.2566 มีกำหนดไว้จำนวน 4 สมัยรวมกับสมัยที่ 1/2566 โดยมีรายละเอียดดังนี้

1. สมัยสามัญสมัยที่ 2/2566 กำหนดวันที่ 16-30 เมษายน 2566
2. สมัยสามัญสมัยที่ 3/2566 กำหนดวันที่ 1-15 สิงหาคม 2566
3. สมัยสามัญสมัยที่ 4/2566 กำหนดวันที่ 1-15 ธันวาคม 2566
4. สมัยแรกของปีถัดไป 1/2567 กำหนดวันที่ 1-15 กุมภาพันธ์ 2567

มติที่ประชุม เห็นชอบ 6 เสียง ประธานสภางดออกเสียง

**3.2 พิจารณาขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2566**

ประธานสภาฯ ขอเชิญทางบริหารได้ดำเนินการชี้แจงรายละเอียดที่เกี่ยวข้องครับ

นายก อบต. เรียนท่านประธานสภาองค์การบริหารส่วนตำบลห้วยโจด ท่านสมาชิกสภาองค์การบริหารส่วนตำบลห้วยโจดและผู้เข้าร่วมประชุมทุกท่านครับ กระผมนายวิชัย บรรณสาร นายกองค์การบริหารส่วนตำบลห้วยโจด ขอชี้แจงรายละเอียดดังนี้นะครับ

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วน ท้องถิ่น พ.ศ.2563 ข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

ตามที่องค์การบริหารส่วนตำบลห้วยโจดได้มีการประกาศใช้ข้อบัญญัติงบประมาณรายจ่ายประจำปีงบประมาณ พ.ศ.2566 เมื่อวันที่ 15 กันยายน 2565 ตั้งข้อบัญญัติงบประมาณรายจ่ายแผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ค่าสาธารณูปการ โครงการก่อสร้างถนนคอนกรีตเสริมเหล็ก เส้นต่อยอดภายในหมู่บ้านไปบ้านทับใหม่ หมู่ที่ 2 บ้านหนองป่าหมาก งบประมาณ 486,000 บาท(สี่แสนแปดหมื่นหกพันบาทถ้วน) แต่ปรากฏว่ามีการพิมพ์ข้อความผิดหลงในส่วนของรายละเอียด จึงต้องมีการขออนุมัติสภาองค์การบริหารส่วนตำบลห้วยโจด ของแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2566 ดังนี้

/ข้อความเดิม...

**ข้อความเดิม**

เพื่อจ่ายเป็นค่าก่อสร้างถนนคอนกรีตเสริมเหล็ก เส้นต่อยอดภายในหมู่บ้านไปบ้านทับใหม่ หมู่ที่ 2 บ้านหนองป่าหมาก ขนาดกว้าง 5 เมตร ยาว 130 เมตร หนา 0.15 เมตร **หรือมีพื้นที่ผิวจราจรไม่น้อยกว่า 850 ตารางเมตร** ลงลูกรังไหล่ทางข้างละ 0.50 เมตร พร้อมติดตั้งป้ายประชาสัมพันธ์โครงการ จำนวน 1 ป้าย (ตามรูปแบบรายการที่ อบต.กำหนด)

**ข้อความใหม่**

เพื่อจ่ายเป็นค่าก่อสร้างถนนคอนกรีตเสริมเหล็ก เส้นต่อยอดภายในหมู่บ้านไปบ้านทับใหม่ หมู่ที่ 2 บ้านหนองป่าหมาก ขนาดกว้าง 5 เมตร ยาว 130 เมตร หนา 0.15 เมตร **หรือมีพื้นที่ผิวจราจรไม่น้อยกว่า 650 ตารางเมตร** ลงลูกรังไหล่ทางข้างละ 0.50 เมตร พร้อมติดตั้งป้ายประชาสัมพันธ์โครงการจำนวน 1 ป้าย (ตามรูปแบบรายการที่ อบต.กำหนด)

ตามที่ได้ชี้แจงรายละเอียดแล้วนะครับ ก็ขอให้ที่ประชุมพิจารณาด้วยครับ

ประธานฯ ตามที่ทางนายกองค์การบริหารส่วนตำบล ได้ชี้แจงไปแล้วนะครับ มีท่านใดสงสัย หรือจะสอบถามเพิ่มเติมหรือไม่ครับ ถ้าไม่มี ก็ขอมติที่ประชุมด้วยครับ

มติที่ประชุม เห็นชอบ 6 เสียง ประธานสภางดออกเสียง

ระเบียบวาระที่ ๔ เรื่องอื่นๆ(ถ้ามี)

๔.๑ รายงานสถานการคลังขององค์การบริหารส่วนตำบลห้วยโจด ณ วันที่ 14 กุมภาพันธ์ 2566

นายก อบต.

เงินสดคงเหลือ

เงินสดรับ จำนวน 2,150 บาท

เงินนำฝากธนาคาร จำนวน 2,150 บาท

เงินฝากธนาคาร

ยอดเงินฝากธนาคารคงเหลือยกมา จำนวน 40,502,754.86 บาท

เงินนำฝากธนาคาร/เงินโอน จำนวน 44,409.21 บาท

รายจ่าย/ถอนเงินฝากธนาคาร จำนวน 103,461.00 บาท

ยอดเงินฝากธนาคารคงเหลือยกไป จำนวน 40,443,703.07 บาท

4.2 รายงานผลการดำเนินการจ่ายขาดเงินสะสม ยังคงเหลือที่ผู้รับจ้างอยู่ระหว่างดำเนินการส่งมอบงาน คือ หมู่ที่ 1 และหมู่ที่ 5 ส่วนหมู่ที่เหลือได้ดำเนินการเบิกจ่ายเรียบร้อยแล้ว

นายก อบต.

4.3 การเสนอโครงการที่ต้องให้องค์การบริหารส่วนตำบลไปดำเนินการต้องให้ท่านสมาชิกสภาองค์การบริหารส่วนตำบลห้วยโจดไปขอความยินยอมเจ้าของพื้นที่ให้เรียบร้อยก่อนนะครับเพื่อไม่ให้เกิดปัญหาในภายหลังตามมา ส่วนแบบเอกสารรับได้ที่กองช่างนะครับ

ส.อบต.หมู่ที่ 6 4.4 ขออนุญาตสอบถามการจัดเก็บค่าขยะของหมู่ที่ 6 บ้านน้อยสนามบินยังไม่มีเจ้าหน้าที่เข้าไปเก็บค่าขยะครับ อยากทราบว่าจะเข้าไปเก็บช่วงไหนครับ

นายก อบต. ครับ ก็ขอแจ้งรองปลัดองค์การบริหารส่วนตำบลนะครับ ให้ดำเนินการตรวจสอบและแก้ไขปัญหาด้วยนะครับ

นายก อบต. 4.5 ขอแจ้งการแข่งขันกีฬา

1. การแข่งขันกีฬาเด็กวันที่ 2-3 มีนาคม 2566 ณ สนามกีฬาโรงเรียนไทยรัฐวิทยา 83 (บ้านห้วยโจด)

/2.การแข่ง...

2. การแข่งขันกีฬาเยาวชนและประชาชนต้านยาเสพติด ประจำตำบลห้วยโจด ประจำปีงบประมาณ พ.ศ.2566 ระหว่างวันที่ 10-11 เมษายน 2566

รายงานการแข่งขันกีฬามีรายละเอียดดังนี้

1. ฟุตบอลชาย 7 คน
2. วอลเลย์บอลหญิง
3. เซปักตะกร้อ
4. เปตองชาย
5. เปตองหญิง

กีฬาพื้นบ้าน จับหมู และจะมีการเชิญทางบริษัทที่อยู่ภายในพื้นที่ตำบลห้วยโจด เข้าร่วมแข็งขันในกีฬา VIP คือ บริษัทน้ำตาลและอ้อยตะวันออก จำกัด และบริษัทโปรเฟสฯ

ก็ขอให้ทุกหมู่บ้านได้จัดเตรียมนักกีฬานะครับ โดยนักกีฬาของแต่ละหมู่บ้านต้องมี ภูมิลำเนาอยู่ในหมู่บ้านนั้น ๆ จริง ๆ นะครับ เดี๋ยวเจ้าหน้าที่จะมีหนังสือแจ้งแบบส่งนักกีฬาให้ทุกหมู่บ้านได้ส่งเอกสารมานะครับ ห้ามใช้คนนอกนะครับ ก็ขอแจ้งไว้เท่านี้ครับ

ประธานสภาฯ ครับ มีท่านใดจะสอบถามเพิ่มเติมหรือไม่ครับ ถ้าไม่มีก็ขอมติที่ประชุมด้วยครับ

มติที่ประชุม รับทราบ

**ปิดประชุมเวลา 15.00 น.**

(ลงชื่อ) ผู้จดบันทึกรายงานการประชุม

(นายสมคิด จำรัส)

เลขานุการสภาองค์การบริหารส่วนตำบลห้วยโจด

คณะกรรมการตรวจสอบรายงานการประชุม ได้ตรวจสอบรายงานการประชุมแล้วเห็นว่าถูกต้อง

(ลงชื่อ) ประธานกรรมการตรวจรายงานการประชุม

(นายจรูญ บ่อทอง )

(ลงชื่อ) กรรมการ

( นายทองใส ทำแกว )

(ลงชื่อ) กรรมการ

( นายสุทัศน์ ปานสิงห์ )

รายงานการประชุมสภา ครั้งแรก เมื่อวันที่ 30 ธันวาคม ๒๕65 ได้รับรองรายงานการประชุมแล้ว ในการประชุมสภาสมัยสามัญที่ 1/2566 ครั้งที่ 1 เมื่อวันที่ 15 กุมภาพันธ์ 2566 จึงได้ลงลายมือชื่อรับรองไว้ เพื่อปิดประกาศรายงานการประชุมให้ประชาชนทั่วไปทราบ

(ลงชื่อ) ผู้ตรวจรายงานการประชุม

(นายธนวัฒน์ แปลงทุน)

ประธานสภาองค์การบริหารส่วนตำบลห้วยโจด